**DOMAČE BRANJE: ALBUM 14 : 15 : 16**

Navodilo za samostojno delo

Pri samostojnem delu sledi navodilom korak za korakom. Naloge so razdeljene tako, da predvidevajo obravnavo domačega branja skozi posamezna besedila. Vse odgovore pišeš v književno mapo. Naloge izvajaj dosledno in natančno tako, da prebereš navodilo ter v besedilu poiščeš odgovor.

Uvodni del

1. Pred teboj je knjiga, ki nosi zanimiv, skrivnosten naslov. Prav tako zanimive so njene platnice.

V književno mapo napiši naslov knjige ter kraj in datum obravnave domačega branja. Nato s svojimi besedami opiši naslovnico (kaj opaziš, na kaj te spominjajo posamezni elementi.

1. Preberi dodatek ob koncu knjige z naslovom Pravljična odraščanja in ugotovi, kakšne vrste knjiga je to. Poimenovanje zapiši v književno mapo.
2. Preberi življenjepise avtorjev ter si za vsakega od njih v književno mapo izpiši en podatek, ki te je najbolj presenetil oz. se ti zdi zanimiv.

Obravnava besedil

**DOMAČA NALOGA ZA BRALNO ZNAČKO**

1. Je to sploh pesem? Zapiši svoj komentar.

**ČE PALICO POSADIŠ NA PRAVO MESTO, TUDI IZ NJE ZRASTE PAMET**

1. Preberi spodnji citat:

*Mama je imela prav. Naučiti se mora živeti ob Kilerjih in hudobnih, domišljavih Mancah, priskledniških Špelah in nezvestih Daškah, in z jasnim glasom je začela pripovedovati vse, kar sta z Žanetom izvedela iz knjig.*

Pojasni, kaj se je v Neži dogajalo pred nastopom in kaj se ji je zgodilo, da je spoznala, da je imela mati prav.